ฮั่งเส็งปิดเพิ่ม 79.99 จุด รับตลาดหุ้นจีนปิดพุ่ง
ฮั่งเส็งปิดเพิ่ม 79.99 จุด รับตลาดหุ้นจีนปิดพุ่ง
15 มิ.ย. 2559

ดัชนีฮั่งเส็งตลาดหุ้นฮ่องกงปิดบวกขึ้นในวันนี้ โดยดัชนีฮั่งเส็งเพิ่มขึ้น 79.99 จุด หรือ 0.39% ปิดวันนี้ที่ 20,467.52 จุด ขานรับตลาดหุ้นจีนปิดพุ่ง หลังมีกระแสคาดการณ์ว่ากองทุนของรัฐบาลจีนอาจจะเข้ามาสนับสนุนการดำเนินการในตลาด ภายหลังจากที่ MSCI Inc. เลื่อนการนำหุ้นจีนเข้ารวมในการคำนวณดัชนี MSCI Emerging Markets Index
ทั้งนี้ นักลงทุนยังจับตาดูผลการประชุมของธนาคารกลางสหรัฐ (เฟด) ในวันนี้ตามเวลาสหรัฐ รวมถึงผลการลงประชามติของอังกฤษเรื่องการถอนตัวออกจากสหภาพยุโรป (Brexit) ในวันที่ 23 มิ.ย.นี้